title: "IMO 9008794"
text: "Di IMO 9008794 es en F\u00f6riskep, wat 1991 \u00fcs Tresfjord fuar M\u00f8re og Romsdal Fylkesb\u00e5tar (Fuargungster fan Fjord1) becht waar. Bit 2010 wiar dit Skep \u00f6n di Liinie Molde\u2013Vestnes \u00f6n Faart, leeterhen twesken Flakk en R\u00f8rvik. Ee\u0111er en Ombechning es dit Skep sent November 2019 \u00f6n di F\u00f6riskepsliinie Rem-S\u00f6l' \u00fcp Wai.\n\nNoom\nDi FRS heer dit Skep \"R\u00f6m\u00f6express\" n\u0113mt.\nDiarom jit dit Skep uk di \"Skriiffail t\u00f6 See\", aurdat di d\u00fctsk Noom fan dit Ail\u00f6n R\u00f8m\u00f8 R\u00f6m es. Wan em \"R\u00f6m\u00f6\" skriift, es dit we\u0111er \u00fcp deensk jit \u00fcp d\u00fctsk rocht skrewen. \n\u00dcp Skep staant \"Romoexpress\", diar skel em mesken \u00fctsjuk, hur'ling dit jit skel.\nWan ja wat \u00fcp Engelsk skriif, da jit dit \"RoemoeExpress\", dit diar da bluat jit siir.\n\n\"Havnebyexpress\" her mesken uk gur l\u00fcnt, man diar skel em jaa fuar Nuar \u00fcp kum.\n\nHistoorie \nDi Werev Eide Contracting \u00f6n H\u00f8ylandsbygd seet dit F\u00f6riskep \u00fcp Kiil, man ja k\u0101m knap bi Kas, en k\u00fcr dit Skep ek klaarfo. Di Fiskerstrand-Werev heer dit da aurnomen en t\u00f6jen becht.\n\nTechnik \nSa \u00fcs uk di Sylt Express uur des F\u00f6ri fan tau Elektromotooren \u00f6n Propelergoneln \u00f6ndrewen. Di Stroom uur fan tau Generatooren maaket. Jen Gener\u0101tor uur fan en Sokskolben-Fjuurtakt-Skepsdiesel fan Bergen Engines (Typ: BRM-6) \u00f6ndrewen, en di \u00dc\u0111er lapt me en Gasmaskiin, wat niigen Kolben heer. Des jit Bergen Engines (Typ: C25:33L9AG), Di Gasmaskiin waar ombi 2011 iinbecht. Fuar di Nuar heer dit Skep jit en Volvo Penta-Dieselmaskiin, Typ: D12 me en litj Gener\u0101tor, dat dit Leecht ek \u00fctgiar, wan dit Skep ek muar faar ken.\n\nGalerii\n\nFutnooten \n\nB\u00fctl\u00f6ning Skeepen\nF\u00f6riskeepen NF\nSkep"